En 51-årig mand er her til aften afgået ved døden omkring Asaa, efter han kørte ind i en parkeret bil med høj hastighed.

Omkring klokken 19.35 fik Nordjyllands Politi en melding på, at en 51-årig mand skulle have påkørt en parkeret bil med høj hastighed i Skippergade i Asaa. Omkring klokken 8 blev det så bekræftet, at manden er afgået ved døden. Det fortæller vagtchef ved Nordjyllands Politi, Per Vagn. Ifølge politiets oplysninger er det kun den nu afdøde mand, der kørte en varebil, der var involveret i ulykken. Dødsulykken er den anden på få dage i området omkring Asaa. Tirsdag aften døde en 58-årig mand i Gerå, efter han kørte galt på sin knallert. De pårørende til den 51-årige mand er underrettet.